દેશમાંથી ભ્રષ્ટાચાર દૂર કરવા અને કાળુ નાણું નાબૂદ કરવાના હેતુસર મોદી સરકારે તા. ૮મી નવેમ્બર, ૨૦૧૬ના રોજ રૂ. ૫૦૦ અને રૂ. ૧૦૦૦ની ચલણી નોટો રાતોરાત નાબૂદ કરી દીધી હતી. આ પગલાથી ભ્રષ્ટાચાર નાબૂદ થયો હોવાનું કે કાળુ નાણું ઘટી ગયું હોવાની કોઇ જ સાબિતી મળતી નથી પરંતુ આ પગલાંથી દેશભરના બજારોની સ્થિતિ લગભગ મૃત:પાય થઇ ગઇ છે. બજારમાં મંદીની બૂમો બે વર્ષથી વધી રહી છે. લોકો પાસેની સઘ‌ળી બચત બેંકોમાં જમા થઇ ગઇ છે. લોકોની ખરીદ શક્તિ ઘટી ગઇ છે. હજુ આવી સ્થિતિ રહેશે તો બજારની હાલત વધુ કફોડી થવાની સંભાવના છે..